Source: http://docplayer.fi/3881227-Hengitysteiden-sairauksien-hoidossa-kaytettavat-laakeaineet.html
Timestamp: 2018-01-17 13:18:30+00:00
Document Index: 26333936

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hengitysteiden sairauksien hoidossa käytettävät lääkeaineet - PDF
Hengitysteiden sairauksien hoidossa käytettävät lääkeaineet
Download "Hengitysteiden sairauksien hoidossa käytettävät lääkeaineet"
1 30. Hengitysteiden sairauksien hoidossa käytettävät lääkeaineet Hengitysteiden sairauksien hoidossa käytettävät lääkeaineet Hengitysteiden sairaudet ovat Suomessa yleisiä, ja niiden hoitoon käytetään runsaasti lääkkeitä. Bakteeri-infektiot ja krooniset ahtauttavat keuhkosairaudet vaativat hoitoa mikrobilääkkeillä, kortikoideilla ja keuhkoputkia laajentavilla aineilla. Näissä tiloissa joudutaan myös hillitsemään yskänärsytystä erityyppisillä yskänlääkkeillä. Ahtauttavien keuhkosairauksien lääkehoito Yleistä taustaa Hengitysteiden ahtauma on joko korjautuva (astma) tai korjautumaton (keuhkoahtaumatauti). Astman hoidossa käytettävät lääkeaineet voidaan jakaa karkeasti kolmeen ryhmään: limakalvojen tulehdusta rauhoittavat lääkeaineet (kortikosteroidit, kromoglikaatti ja nedokromiili), keuhkoputkien supistumiseen vaikuttavat lääkeaineet joita käytetään kohtauslääkkeinä (lyhytvaikutteiset sympatomimeetit, antikolinergiset lääkeaineet) tai säännöllisenä lisälääkityksenä (pitkävaikutteiset sympatomimeetit). Teofylliini ja kysteinyylileukotrieenireseptorin antagonistit laukaisevat keuhkoputkien sileän lihaksen supistumista, mutta niillä on myös tulehdusta rauhoittavaa vaikutusta. Keuhkoahtaumataudin tärkein hoito on tupakoinnin lopettaminen. Lääkehoitoon kuuluu akuuttien infektioiden hoitaminen antibiooteilla, tarvittaessa tai säännöllisesti käytettävä keuhkoputkia laajentava lääkitys (antikolinergi tai β 2 -sympatomimeetti). Sairauden pahenemisvaiheissa tarvitaan usein lyhytaikaisesti kortikosteroidia. Mikäli keuhkoahtaumatautiin liittyy samanaikainen astma, tulee hoidossa käyttää myös inhaloitavia steroideja. Tuoreen suomalaisen Käypä hoito -suosituksen mukaan pitkäaikainen säännöllinen inhaloitava tai suun kautta otettava steroidilääkitys ei sinänsä kuulu keuhkoahtaumataudin peruslääkitykseen. astmalääkkeet keuhkoahtaumataudin hoito 477
2 Hengityselimistöön, verenkiertoon ja ruoansulatuskanavaan vaikuttavat lääkeaineet Astman ja keuhkoahtaumantaudin patofysiologia ja kliininen kuva WHO määrittelee astman keuhkoputkien limakalvojen tulehdukselliseksi sairaudeksi, jossa monien tulehdussolujen, kuten eosinofiilisten valkosolujen, syöttösolujen ja T-lymfosyyttien määrä lisääntyy. Tulehdus aiheuttaa oireita, joihin tavallisesti kuuluu vaihteleva ja itsestään tai hoidon vaikutuksesta laukeava keuhkoputkien ahtautuminen. Tyypillisiä oireita ja löydöksiä ovat allergeenialtistuksen tai rasituksen yhteydessä ilmaantuva hengenahdistus tai yskä ja keuhkojen vinkuminen. Oireita esiintyy usein myös öisin. Ulkosyntyisessä astmassa voidaan useimmiten osoittaa selvä altiste (esim. allergeeni tai kemikaali), joka laukaisee oireet. Allergeeni-IgE-kompleksi aktivoi syöttösolun (ks. luku 17), joka vapauttaa erilaisia välittäjäaineita varastogranuloistaan, tuottaa monia lipidivälittäjäaineita ja tulehdusta voimistavia sytokiineja. Syntynyttä vasodilataatiota, lisääntynyttä verisuonten läpäisevyyttä ja leukosyyttien tarttumista verisuonten endoteeliin seuraa tulehdussolujen (lymfosyytit, makrofagit ja eosinofiiliset valkosolut) kertyminen keuhkoihin. Nämä puolestaan vapauttavat lisää välittäjäaineita. Tyypillisiä kudostason seuraamuksia ovat limakalvon turvotus, limaa tuottavien solujen määrän lisääntyminen, tyvikalvon paksuuntuminen, epiteelisolujen irtoaminen ja sileän lihaksen hypertrofia (kuva 30-1). Astmalle on tyypillistä keuhkoputkien lisääntynyt supistumisherkkyys (bronkiaalinen liikareaktiivisuus) epäspesifisille tekijöille. Näitä ovat mm. voimakkaat tuoksut, kylmä ilma, ilman epäpuhtaudet ja histamiini tai metakoliini. Sisäsyntyisessä astmassa ei samanaikaista altistetta tai allergeenia ole osoitettavissa. Siihen liittyvä keuhkoputkien aseptinen tulehdus on makroskooppisesti ja mikroskooppisesti samankaltainen kuin allergisessa astmassa, mutta laukaisevaa tekijää ei tunneta ja tulehduksellisissa mekanismeissa saattaa olla eroja. Keuhkoahtaumataudilla (COPD; krooninen bronkiitti ja emfyseema) tarkoitetaan keuhkosairautta johon kuuluu kolme tekijää: krooninen keuhkoputkitulehdus, emfyseema eli keuhkolaajentuma sekä krooninen progressiivinen hengitysteiden pysyvä ahtauma. Keuhkoahtaumataudin yleisin syy (n %) on tupakointi. Kroonisella keuhkoputkitulehduksella tarkoitetaan lisääntynyttä yskösten erittymistä vähintään kolmena kuukautena vuodessa ainakin kahtena perättäisenä vuonna ilman muuta osoitettavaa syytä. Keuhkoputkien limakalvolla värekarvasolut korvautuvat metaplastisella epiteelillä ja limaa tuottavilla pikarisoluilla. Tulehdussolut (neutrofiilit ja makrofagit) lisääntyvät ja limakalvo ja sen alainen tukikudos paksuuntuvat. Submukoosan rauhaset kasvavat ja tuottavat limaa normaalia enemmän. Emfyseemalla tarkoitetaan lähinnä keuhkorakkula-alueen kudostuhon kautta syntynyttä pysyvää keuhkojen laajentumaa. Tarkkaa mekanismia ei tunneta, mutta tulehdussolujen aktivoituessa ja antiproteaasien inaktivoituessa oksidaation ja antioksidaation tasapaino ilmeisesti muuttuu. Sen seurauksena keuhkorakkularakenteiden kimmoisia säikeitä tuhoutuu, mikä aiheuttaa osaltaan keuhkoputkien lisääntynyttä kollapsitaipumusta. Keuhkoahtaumataudille onkin tyypillistä hidastunut keuhkojen tyhjeneminen. Ilmavirtauksen pienenemä on hitaasti etenevää, pääosin pysyvää ja aiheutuu eriasteisista hengitysteiden ahtauman ja emfyseeman yhdistelmistä. Kliinisesti potilaan sairaus on yhdistelmä eriasteisia muutoksia keuhkoissa (keuhkoputkitulehdus, emfyseema ja keuhkoputkien ahtautuminen). Tyypilliset oireet ovat limaneritys, tupakkayskä ja hengenahdistus, joka ilmenee aluksi vain kovemmassa fyysisessä rasituksessa ja myöhemmin sairauden edetessä myös pienemmässä rasituksessa tai jopa levossa. Inhaloitavat glukokortikoidit Inhaloitavat glukokortikoidit ovat nykyaikaisen astman hoidon kulmakivi. Ne lievittävät keuhkoputkitulehdusta, ja tulehduksen rauhoittuessa myös potilaan oireet vähentyvät tai häviävät kokonaan. 478
3 30. Hengitysteiden sairauksien hoidossa käytettävät lääkeaineet Kuva Astman patofysiologiset muutokset. Antigeeni, allergeeni tai muu ärsyttävä tekijä aktivoi tulehdussoluja tuottamaan tulehdukseen osallistuvia välittäjäaineita ja vapauttamaan solunsisäisiä entsyymejä kudoksista. Tämä johtaa astmassa todettaviin löydöksiin, kuten epiteelisolujen vaurioon, tuntohermojen aktivoitumiseen ja siitä seuraavaan aksonirefleksiin. Tulehdussoluja ja välittäjäaineita kertyy keuhkoputkien seinämiin. Liman tuotanto lisääntyy, verisuonen läpäisevyys lisääntyy johtaen turvotukseen ja lopulta monien eri tekijöiden yhteisvaikutuksena hengitysteiden sileä lihas supistuu aiheuttaen astman tyypillisen oireen, hengenahdistuksen. Vaikutusmekanismi ja vaikutukset Glukokortikoidit säätelevät tulehdusprosessia sitoutumalla soluissa spesifisiin glukokortikoidireseptoreihin (GR) (vaikutusmekanismi, ks. luku 42). Glukokortikoidit vähentävät useiden sytokiinien ja muiden tulehduksen välittäjäaineiden tuotantoa tulehdussoluissa. Tämä on ilmeisesti niiden merkittävin anti-inflammatorinen vaikutus (taulukko 30-1). Osittain tämä perustuu siihen, että glukokortikoidit vähentävät joidenkin transkriptiotekijöiden (esim. AP-1 ja NF-κB) aktiivisuutta. Tämän lisäksi glukokortikoidit nopeuttavat tulehdus- reseptorit välittäjäaineet 479
4 Hengityselimistöön, verenkiertoon ja ruoansulatuskanavaan vaikuttavat lääkeaineet Taulukko Glukokortikoidien vaikutus geenien transkription säätelyyn astmaattisessa tulehduksessa. Vähentynyt transkriptio Tulehdusta voimistavat sytokiinit IL-2, 3, 4, 5, 6, 8, 11, 13, TNF-α, GM-CSF Kemokiinit RANTES, MIP-1, eotaksiini Indusoituva typpioksidisyntetaasi (inos) Indusoituva syklo-oksigenaasi (COX-2) Indusoituva fosfolipaasi A 2 (cpla 2 ) Endoteliini-1 NK1-reseptorit Adheesiomolekyylit (ICAM-1, VCAM-1) Lisääntynyt transkriptio Lipokortiini 1 (Fosfolipaasi A 2 :ta estävä proteiini) β 2 -adrenoreseptori Tulehdusta hillitsevät sytokiinit IL-10, IL-1-reseptorin antagonisti IκB-α (NF-κB:n estäjä) vaikutuskohteet proteiinien lähetti-rna:n hajoamista. Ne myös estävät adheesiomolekyylien synteesiä, minkä seurauksena tulehdussolujen tarttuminen verisuonen endoteeliin vähenee. Glukokortikoidit säätelevät sekä tulehdussolujen, että kudossolujen toimintaa. Kuvassa 30-2 on esitetty inhaloitavien glukokortikoidien vaikutuksia keuhkojen soluissa. Keuhkobiopsioissa nähdään glukokortikoidihoidon jälkeen tulehdussolujen määrän ja niiden aktivaation väheneminen sekä epiteelivaurion korjaantuminen. Glukokortikoidit vähentävät verisuonten läpäisevyyttä ja korjaavat siten tulehdukseen liittyvää turvotustaipumusta. Ne myös vähentävät limantuotantoa hengitysteiden submukoosan rauhasissa. Glukokortikoidit lisäävät hengitysteiden vastetta β 2 -agonisteihin vähentämällä niiden käyttöön liittyvää desensitisaatiota. Tämä ilmeisesti johtuu glukokortikoidien β 2 -reseptorien transkriptiota lisäävästä vaikutuksesta (taulukko 30-1). Kuva Inhaloitavien glukokortikoidien vaikutuksia solutasolla hengitysteiden astmaattisessa tulehduksessa. 480
5 30. Hengitysteiden sairauksien hoidossa käytettävät lääkeaineet Glukokortikoidit eivät suoraan estä hengitysteiden sileän lihaksen supistumista, mutta rauhoittamalla hengitysteiden tulehdusta inhaloitavat glukokortikoidit vähentävät keuhkoputkien supistumistaipumusta ja vähentävät hengenahdistus-, limaisuus- ja yskäoireita. Yksittäinen steroidiannos ei estä allergeenialtistuksen jälkeen ilmaantuvaa välitöntä keuhkoputkien supistumista, koska glukokortikoidit eivät estä välittäjäaineiden vapautumista syöttösoluista. Sen sijaan yksittäinenkin glukokortikoidiannos vähentää allergeenialtistuksen jälkeen tulevaa myöhäistä keuhkoputkien supistumisreaktiota. Teho johtunee glukokortikoidien vaikutuksista makrofageihin ja eosinofiileihin. Pidempiaikaisessa käytössä glukokortikoidit vähentävät keuhkoputkien liikavasteita. välilliset vaikutukset Inhaloitavien glukokortikoidien kinetiikka Nykyisin käytössä olevilla inhaloitavilla glukokortikoideilla (beklometasonidipropionaatti, budesonidi ja flutikasonipropionaatti) on pieni systeeminen hyötyosuus suun kautta annettaessa, mutta niiden paikallinen aktiivisuus on hyvä (taulukko 30-2). Beklometasonidipropionaatista syntyvä monopropionaattimuoto on selvästi esiastettaan aktiivisempi. Paikallinen tulehduksenvastainen teho riippuu pääosin aineen glukokortikoidiaktiivisuudesta (affiniteetista reseptoriin). Systeemiset vaikutukset riippuvat lääkeaineen affiniteetin ohella myös systeemisestä hyötyosuudesta ja lääkeaineen eliminoitumisesta. Inhaloitu lääkeaine voi imeytyä sekä keuhkoista että ruoansulatuskanavasta (kuva 30-3). Useimmista inhalaatioaerosoleista ja jauheista vain 5 35 % kulkeutuu keuhkoihin. Tähän määrään vaikuttavat pääosin inhalaatioannostelija, lääkeaineen partikkelikoko ja inhalaatiotekniikka. Suuri osa lääkeaineesta jää suuhun ja nieluun ja osa siitä niellään. Tällöin on eduksi että lääkeaineen oraalinen hyötyosuus on pieni ja alkureitin (ensikierron) metabolia merkittävä, kuten esimerkiksi flutikasonilla ja budenosidilla onkin. Keuhkoihin kulkeutunut lääkeannos imeytyy käytännöllisesti katsoen kokonaan. Siksi nykyisistä valmisteista keuhkoista imeytyvä annos on tärkein osa systeemisesti imeytyvää ja siten myös haittavaikutuksia aiheuttavaa steroidiannosta. Myös lääkeaineiden lipofiilisyydessä ja jakaantumistilavuudessa on eroja. Siksi esimerkiksi hypo- Taulukko Inhaloitavien steroidien vertailu. Inhaloitava steroidi Reseptoriaffiniteetti Teho ihotestissä T 1/2 (h) Jakaantumis- Niellyn annoksen Ohjeellinen suhteessa deksa- suhteessa deksa- tilavuus (l/kg) biologinen annostelu astman metasoniin (= 1) metasoniin (= 1) hyötyosuus (%) hoidossa (µg/vrk) Beklometasonidipropionaatti 0,5 600?? < monopropionaatti* 13 Budenosidi 2,6 9, ,7 4, Flutikasonipropionaatti 8, ,7 594 < *Beklometasonidipropionaatin aktiivinen metaboliitti 481
6 Hengityselimistöön, verenkiertoon ja ruoansulatuskanavaan vaikuttavat lääkeaineet fyysi-lisämunuaistoiminnan estyminen ei ole suoraan yhteydessä plasman lääkeainepitoisuuksiin vaan tapahtuu esimerkiksi flutikasonia (lipofiilisempi) käytettäessä jo pienemmissä pitoisuuksissa kuin budesonidia käytettäessä. Haittavaikutukset Taulukko Inhaloitavien glukokortikoidien haittavaikutuksia. Paikalliset haittavaikutukset Äänen käheys ja äänen käytön ongelmat Nielun ja suun hiivainfektiot Yskä Epäillyt systeemiset haittavaikutukset Vaikutukset hypotalamus-hypofyysi-lisämunuaisjärjestelmän toimintaan (oman kortisolintuotannon vähentymi nen) Kaihi ja silmänpainetauti Ihon oheneminen ja purppura Lapsilla kasvun hidastuminen Sokeri ja rasva-aineenvaihdunnan muutokset Luun ja elimistön kalsiumtasapainon häiriot, luuston haurastuminen Psyykkiset vaikutukset Hormonaaliset vaikutukset Inhaloitavien glukokortikoidien haittavaikutukset (taulukko 30-3) ovat yleensä vähäisiä ja estävät harvoin säännöllisen lääkityksen. Tyypillisin haittavaikutus on suun ja nielun hiivatulehdus. Sen ilmaantumisen voi useimmiten estää huuhtelemalla suun ja nielun lääkkeenoton jälkeen ja käyttämällä ns. tilajatkeita inhalaatioaerosolien yhteydessä. Myös äänen käheytyminen on melko yleinen ongelma. Hypotalamus-hypofyysi-lisämunuaiskuoren säätelyn häiriöitä (oman kortisolintuotannon vähentyminen) voi tulla erityisesti suuria (>1 000 µg/vrk) inhalaatiosteroidiannoksia käytettäessä. Samaten on kuvattu vaikutuksia luun tiheyteen erityisesti naisilla jo niinkin pienistä annoksista kuin 500 µg/vrk, mutta luustoon kohdistuvien vaikutusten kliininen merkitys on vielä epäselvä. Erityisesti suurten annosten aiheuttama lasten kasvun hidastuminen voi olla merkittävä ongelma. Kliininen käyttö Tulehdusta parantava säännöllinen inhaloitava glukokortikoidihoito suositetaan yleensä aloitettavaksi astmapotilaalle, jolla astmaoireilu on viikoittaista (kohtauslääkettä tarvitaan joka viikko). 482
7 30. Hengitysteiden sairauksien hoidossa käytettävät lääkeaineet Kuva Inhaloidun steroidiannoksen farmakokinetiikka. Pääosa lääkeaineesta niellään ja se imeytyy maha-suolikanavasta. Nykyisin käytössä olevista inhaloitavista glukokortikoideista pääosa (80 99 %) inaktivoituu maksan alkureitin metaboliassa. Sen sijaan keuhkoihin inhaloitu annos imeytyy lähes täysin systeemisesti ja voi aiheuttaa systeemisiä haittavaikutuksia. Nieluun ja suuhun jääneen lääkeaineen määrää voidaan vähentää suun ja nielun huuhtelulla sekä käyttämällä inhalaatioaerosolien yhteydessä tilajatkeita. Inhaloitavan glukokortikoidin annos määritetään jokaiselle potilaalle yksilöllisesti. Anto aamuin illoin on useimmiten suositeltavin ratkaisu. Yleensä hoito aloitetaan suuremmalla annoksella, ja oireiden helpottaessa ja tilanteen korjautuessa kullekin potilaalle haetaan pienin mahdollinen lääkeannos, jolla hoitotasapaino säilyy. Säännöllisen hoidon loputtua osalla potilaista oireet palaavat takaisin päivien viikkojen muutaman kuukauden kuluessa. Nykykäsityksen mukaan merkittävää eroa tehossa tai haittavaikutuksissa ei käytössä olevien inhaloitavien glukokortikoidien kesken ole. Sen sijaan annokseen vaikuttava voimakkuus vaihtelee siten, että beklometasonidipropionaatti ja budesonidi ovat suurin piirtein yhtä voimakkaita ja flutikasonia riittää yleensä puolet niiden annoksesta. annos johdosten erot Systeemiset glukokortikoidit Systeemisiä glukokortikoideja käytetään astman tai keuhkoahtaumataudin akuuteissa pahenemisvaiheissa suun kautta (prednisoloni mg/vrk 5 7 päivän ajan; 1 2 mg/kg/vrk lapsilla) tai vaikeassa astmakohtauksessa laskimoon (metyyliprednisoloni mg, lapsilla 2 mg/kg tarvittaessa kuuden tunnin välein). Vaikean astman ylläpitohoidossa saatetaan tarvita säännöllistä systeemistä glukokortikoidia, jolloin annos on yleensä 5 15 mg päivittäin. Myös metyyliprednisolonia voidaan ottaa suun kautta jolloin annos on noin 80 % vastaavasta prednisolonin annoksesta (4 mg metyyliprednisolonia vastaa noin 5 mg:aa prednisolonia). Metyyliprednisolonin affiniteetti keuhkokudokseen on hieman parempi kuin prednisolonin, mutta muutoin niiden farmakodynaamiset ja -kineettiset ominaisuudet ovat samankaltaiset (puoliintumisaika plasmassa 2,6 3,2 tuntia ja biologinen puoliintumisaika tuntia). Lyhyen, alle 10 vrk kestävän systeemisen steroidikuurin voi lopettaa kerralla tai annosta päivittäin pienentäen. Pidempään kestänyt systeeminen steroidihoito pitää lopettaa vähitellen annosta pienentäen. Kuukausia tai vuosia jatkuvalla suuriannoksisella (yleensä > 10 mg/vrk) systeemisellä glukokortikoidihoidolla voi olla vaikeita sivuvaikutuksia (ks. luku 42). Valmisteita Beclometasonum, beklometasonidipropionaatti (Aerobec, Beclomet, Beclonasal, Beconase Aqua, Becotide ) Budenosidum, budesonidi (Budesonid Generics, Cortivent, Entocort, Pulmicort, Rhinocort ) Fluticasoni propionas, flutikasonipropionaatti (Flixonase, Flixotide, Seretide ) 483
8 Hengityselimistöön, verenkiertoon ja ruoansulatuskanavaan vaikuttavat lääkeaineet Kromonit vaikutusmekanismi ja vaikutukset yhdisteet mekanismi kliininen vaikutus ja kinetiikka haittavaikutukset kliininen käyttö Valmisteita Natriumchromoglicat, natriumkromoglikaatti (Glinor, Lecrolyn, Lomudal ) Nedocromilum natricum, nedokromiili (Tilade, Tilarin, Tilavist ) Dinatriumkromoglikaatti ja nedokromiili vaikuttavat astmaattiseen tulehdukseen mm. vähentämällä eosinofiilisten ja neutrofiilisten valkosolujen toimintaa (kemotaksis) ja välittäjäaineiden (esim. leukotrieeni C 4, histamiini ja useat sytokiinit) vapautumista makrofageista, syöttösoluista tai epiteelisoluista. Kromoglikaatti ja nedokromiili vähentävät myös astmatulehduksessa epiteelivaurion paljastamien tuntohermojen ärtymisestä seuraavaa ns. aksonirefleksiä. Kromoglikaatin ja nedokromiilin solutason vaikutusmekanismi on tuntematon, mutta osa vaikutuksista välittyy mahdollisesti erityyppisten kloridikanavien salpauksen kautta. Ne myös vähentävät kalsiumin virtausta soluihin (ks. luku 17). Kromoglikaatin ja nedokromiilin vaikutukset astmassa ovat pääosin hyvin samankaltaiset. Säännöllisesti käytettyinä ne vähentävät astmaan liittyvää bronkiaalista hyperreaktiivisuutta. Ne myös vähentävät allergeenin aiheuttamaa, sekä välitöntä että viivästynyttä, keuhkoputkien supistumista. Kerta-annos kromoglikaattia tai nedokromiilia vähentää myös monien neurogeenisten, kemiallisten tai fysikaalisten tekijöiden aiheuttamaa keuhkoputkien supistumista ja rasituksen aiheuttamaa keuhkoputkien supistumistaipumusta. Sekä soluissa että kliinisesti kromoglikaatti ja nedokromiili ovat yleensä teholtaan glukokortikoideja huonompia. Kromoglikaattia ja nedokromiilia annostellaan astman hoidossa joko inhalaatioaerosolina tai jauheena. Inhaloidusta annoksesta % kulkeutuu keuhkoihin, jossa siitä imeytyy 5 10 %. Suurin osa inhaloidusta annoksesta niellään. Sekä kromoglikaatti että nedokromiili imeytyvät keuhkoista melko hitaasti (inhaloidun annoksen puoliintumisaika 1,5 2 tuntia) ja erittyvät pääosin muuttumattomana virtsaan (50 70 %) ja ulosteisiin (30 50 %). Kromoglikaatti ja nedokromiili poistuvat verenkierrosta niin nopeasti, että normaaleista hoitoannoksista ne eivät kumuloidu. Kromoglikaatti ja nedokromiili ovat hyvin siedettyjä. Kurkun ärsytys, yskä ja joskus keuhkoputkien supistus ovat kromoglikaatin mahdollisia haittavaikutuksia. Nedokromiilin haittavaikutuksia ovat yskänärsytys, päänsärky, paha maku suussa, pahoinvointi ja oksentelu. Kromoglikaatin ja nedokromiilin kliininen teho aikuisten astman hoidossa on melko vaatimaton. Useimmissa tutkimuksissa nedokromiili on todettu hieman kromoglikaattia tehokkaammaksi. Lasten kausiluonteisessa astmassa sekä kouluikäisten alkavan astman hoidossa niillä näyttää olevan parempi teho. Kromoglikaatin annostus inhaloiden sekä aikuisilla että lapsilla on mg x 4 8 /vrk. Nedokromiilin annostus aikuisilla ja yli kolmevuotiailla lapsilla on inhalaationa 4 mg x 2 4/vrk. Astman hoi- 484
9 30. Hengitysteiden sairauksien hoidossa käytettävät lääkeaineet don kromoneilla tulee vaikutusmekanismin takia olla säännöllistä. Ne eivät merkittävästi auta akuutissa astmakohtauksessa. Sekä kromoglikaattia että nedokromiilia käytetään paikallisesti myös allergisen nuhan (nenäsumute) ja silmän sidekalvon (silmätipat) tulehduksen hoidossa. Keuhkoputkia laajentavat lääkeaineet Ohimenevä (astma) ja pysyvä (keuhkoahtaumatauti) keuhkoputkien supistus on ahtauttavien keuhkosairauksien tyypillinen piirre ja siitä seuraa niiden tärkein oire hengenahdistus. Ihmisen bronkuspuuston sileässä lihaksessa ei ole sympaattista hermotusta, mutta kylläkin β 2 -reseptoreita, jotka välittävät sileän lihaksen löystymistä. β 2 -sympatomimeetit Sympatomimeettien vaikutuksia elimistössä on käsitelty luvussa 14. β 2 -agonistit estävät ja laukaisevat hengitysteiden sileän lihaksen supistusta riippumatta sen aiheuttajasta. Astmassa tämä on erityisen merkittävää, koska sileää lihasta supistavat lukuisat eri tekijät (mm. leukotrieenit, histamiini, asetyylikoliini ja bradykiniini). Vaikutusmekanismeja soluissa on esitetty kuvassa Edellä kuvatut mekanismit johtavat sileän lihaksen supistuksen laukeamiseen ilmeisesti siten, että pienten β 2 -agonistipitoisuuksien vaikutus K + -kanaviin on keskeinen ja suuremmissa pitoisuuksissa myös muut mekanismit ovat tärkeitä. β 2 -reseptoreita on hengityselimissä myös muualla kuin sileässä lihaksessa, esimerkiksi epiteelisoluissa, joissa niiden aktivaatio johtaa värekarvatoiminnan parantumiseen ja siten edistää liman poistumista keuhkoista. Toisaalta β 2 -agonistit lisäävät liman eritystä submukoosan limarauhasista. vaikutusmekanismi ja vaikutukset m sileä lihas m epiteeli Kuva β-agonistien vaikutuksia solussa. Sitoutuessaan reseptoriin β 2 -agonisti aktivoi G s -proteiinin, joka johtaa adenylaattisyklaasin aktivaatioon ja toisaalta aktivoi suoraan kalsiumsäädeltyä K + -kanavaa (K Ca tai maksi-k + - kanava). Adenylaattisyklaasin aktivoituminen johtaa syklisen adenosiinimonofosfaatin pitoisuuden suurenemiseen. Se puolestaan aktivoi proteiinikinaasi A:n (PKA). PKA:n aktivaatio johtaa puolestaan inositolifosfaattien hydrolyysin vähentymiseen ja Na + /Ca 2+ -vaihdon lisääntymiseen, joiden seurauksena solunsisäinen Ca 2+ -pitoisuus pienenee. PKA stimuloi myös Na + /K + -ATPaasia, aktivoi maksi-k + -kanavia ja vähentää myosiinikevytketjukinaasin (MLCK) aktivisuutta. Nämä mekanismit johtavat sileän lihaksen relaksoitumiseen, ilmeisesti siten, että β 2 -agonistin pitoisuuden mukaan vaikutus välittyy eri mekanismien kautta. 485
10 Hengityselimistöön, verenkiertoon ja ruoansulatuskanavaan vaikuttavat lääkeaineet β 2 -reseptorien aktivaatio kolinergisissä hermoissa vähentää asetyylikoliinin vapautumista ja sensorisissa hermoissa neuropeptidien vapautumista. β 2 -agonistit laajentavat keuhkojen verisuonia ja lisäävät veren virtausta keuhkoverenkierrossa. β- reseptoreita on myös tulehdussoluissa, mm. syöttösoluissa, eosinofiilisissä granulosyyteissä ja lymfosyyteissä, joissa β 2 -agonistit in vitro -tutkimuksissa vähentävät tulehdusvälittäjäaineiden vapautumista, mutta tämän ilmiön kliininen merkitys on epävarma. β 2 -agonistit vähentävät tulehdusvälittäjäaineiden aiheuttamaa plasman eksudaatiota ja kudosturvotusta ja ovat siinä mielessä anti-inflammatorisia. Tämä vaikutus on kuitenkin ohimenevä, eivätkä β 2 -agonistit eivät merkittävästi vaikuta hengitysteiden liikareaktiivisuuden ja kroonisen astman taustalla olevaan pitkäaikaiseen tulehdusreaktioon. yhdisteet β 2 -sympatomimeetit jaetaan lyhytvaikutteisiin ja pitkävaikutteisiin (taulukko 30-4). Lyhytvaikutteisia ovat fenoteroli, salbutamoli, terbutaliini ja pitkävaikutteisia formoteroli ja salmeteroli. Kemiallisesti salbutamoli on saligeniinijohdos, jota COMT ei inaktivoi (vrt. adrenaliini). Salmeteroli on salbutamolin analogi, jonka sivuketjun typpiatomiin liittyy pitkäketjuinen subsituentti. Taulukko Sympatomimeettien vertailu. Erityisesti salmeterolin pitkää vaikutusta on selitetty mutkikkaasti reseptorin ylimääräisellä sitoutumiskohdalla (exosite), josta se toistuvasti voi sitoutua β 2 -reseptorin aktiiviseen kohtaan. Yksinkertaisempi selitys katsoo salmeterolin ja formoterolin melko lipofiilisinä yhdisteinä sitoutuvan epäspesifisesti solukalvoon ja siirtyvän sieltä vähitellen reseptoriin. Sympatomimeetti Vaikutuksen Maksimi- Vaikutuksen Antotapa Annostelu Tärkein käyttöalku (min) vaikutus kesto (h) I/P/O* inhaloiden tapa (min) (µg/annos x annosta/vrk) Salbutamoli I/P/O x 1-6 Tarvittaessa käytettävä kohtauslääkitys astmassa Fenoteroli I x 1-4 Tarvittaessa käytettävä kohtauslääkitys astmassa Terbutaliini I/O x 1-6 Tarvittaessa käytettävä kohtauslääkitys astmassa Formoteroli I 6 24 x 2 Säännöllisenä lisälääkityksenä keski vaikeassa tai vaikeassa astmassa Salmeteroli I x 2 Säännöllisenä lisälääkityksenä keskivaikeassa tai vaikeassa astmassa tai ainoana lääkkeenä keuhkoahtaumataudissa * I = inhalaatio, P = parenteraalinen, O = oraalinen 486
11 30. Hengitysteiden sairauksien hoidossa käytettävät lääkeaineet β 2 -agonisteista salbutamoli ja salmeteroli ovat osittaisia agonisteja, kun taas fenoteroli ja formoteroli ovat täysiä agonisteja. Fenoteroli on myös kohtalainen β 1 -reseptorin agonisti. Sekä lyhyt- että pitkävaikutteisia β 2 -agonisteja kohtaan kehittyy toistuvan käytön yhteydessä toleranssi, eli niiden aiheuttama bronkodilataatiovaste heikkenee ja lyhenee kestoltaan. Tämä johtuu solun pinnalla olevien β 2 -reseptorien määrän vähenemisestä reseptorien siirtyessä solukalvolta solun sisälle tai β 2 -reseptoreita koodaavan lähetti-rna:n määrän vähentyessä. toleranssi Säännöllisen hoitavan lääkityksen (inhaloitavat steroidit) käytön yhteydessä säännöllisenkin β 2 -agonistien käytön aiheuttamalla toleranssilla on ilmeisesti vain vähän kliinistä merkitystä. Sen sijaan suurina annoksina ainoana lääkkeenä säännöllisesti käytettyjä β 2 -agonisteja kohtaan kehittynyt toleranssi saattaa johtaa merkittävään vasteen heikkenemiseen, ja se on jopa yhdistetty β 2 -agonistien käytön lisääntymisen yhteydessä havaittuun astmakuolleisuuden lisääntymiseen. Toisaalta toleranssin kehittymisestä on myös hyötyä pitkäaikaisessa hoidossa, kun haittavaikutuksena ilmaantuva kiusallinen vapina vähenee. Koska β 2 -reseptoreita on useissa kudoksissa, kuten luustolihaksessa, sydämessä ja verisuonten seinämässä, voivat β 2 -agonistit aiheuttaa vapinaa, palpitaatiota ja verenpaineen laskua. Nämä sivuvaikutukset johtavat hoidon keskeyttämiseen vain harvoin. Pahemmat sivuvaikutukset, kuten vakavat sydämen rytmihäiriöt, iskemia tai sydäninfarkti ovat harvinaisia, joskin mahdollisia. Nämä haitat ovat todennäköisempiä, jos β 2 -agonisteja annetaan suun kautta tai parenteraalisesti. Useimmiten niiltä vältytään, jos lääkeaineet annetaan inhalaationa. Suuret annokset β 2 -agonisteja voivat myös pienentää plasman K + - pitoisuutta ja heikentää diabeetikon sokeritasapainoa. Akuutin astmakohtauksen hoidossa β 2 -agonistit yleensä suurentavat valtimoveren happiosapainetta parantamalla ventilaatiota ja lisäämällä sydämen minuuttitilavuutta. Kuitenkin verisuonten laajetessa saattaa verenkierto suuntautua huonosti ventiloiduille alueille (ventilaatioperfuusioepäsuhta), ja tämä voi johtaa tilapäiseen valtimoveren happiosapaineen laskuun. Lyhytvaikutteisia β 2 -sympatomimeettejä (fenoteroli, salbutamoli, terbutaliini; taulukko 30-4) käytetään yleensä tarvittaessa inhalaationa laajentamaan keuhkoputkia astmaoireiden yhteydessä. Lyhytvaikutteisia β 2 -sympatomimeettejä voidaan käyttää astmaoireen ilmetessä riippumatta siitä, aiheuttavatko oireen epäspesifiset tekijät (kylmä, rasitus, pölyt) vai allergeeni tai onko kyseessä yö- vai päiväaikaiset astmaoireet. Lyhytvaikutteisia β 2 -sympatomimeettejä voidaan myös käyttää ehkäisemään esim. rasituksen aiheuttamaa keuhkoputkien supistusta inhaloimalla lääkeannos ennen rasitusta. Mikäli β 2 -sympatomimeetin tarve on 1 2 annosta tai enemmän viikossa, tulee harkita keuhkoputkien limakalvon tulehdukseen kohdistuvaa säännöllistä hoitoa (inhaloitavat steroidit tai kromonit). haittavaikutukset kliininen käyttö m lyhytvaikutteiset 487
12 Hengityselimistöön, verenkiertoon ja ruoansulatuskanavaan vaikuttavat lääkeaineet m pitkävaikutteiset Pitkävaikutteisia sympatomimeettejä (formoteroli, salmeteroli; taulukko 30-4) voidaan käyttää säännöllisen kortikosteroidilääkityksen lisänä keskivaikeassa tai vaikeassa astmassa, jossa pelkällä inhalaatiosteroidilääkityksellä ei saavuteta toivottua tulosta. Pitkävaikutteisia sympatomimeettejä ei pidä käyttää astman ainoana lääkehoitona vaan aina yhdessä tulehdusta hoitavan lääkkeen kanssa. Käytössä on myös yhdistelmävalmiste, jossa pitkävaikutteinen sympatomimeetti (salmeteroli) on yhdistetty hoitavaan lääkkeeseen (flutikasoni). Pitkävaikutteisia sympatomimeettejä ei suositella astmassa käytettäväksi tarvittaessa eikä akuutin astman pahenemisvaiheen hoitoon, vaikka formoteroli vaikutuksensa nopean alun vuoksi voi auttaa myös akuutissa ast-man pahenemisvaiheessa. Yhdysvaltain lääkevalvontaviranomainen FDA (1995) on varoittanut käyttämästä salmeterolia pahenevan astman hoitoon. Salmeteroli on osittainen agonisti, jonka vuoksi on mahdollista, että miehittäessään useimmat β 2 -reseptorit se estää lyhytvaikutteisen β 2 -agonistin tai adrenaliinin keuhkoputkien supistumista laukaisevan vaikutuksen akuutin astmakohtauksen hoidossa. Lisäksi sen vaikutus on hidas. m keuhkoahtautuma urheilijat Keuhkoahtaumataudissa, jossa vallitsevana piirteenä on pysyvä bronkusobstruktio, voidaan lyhytvaikutteisia β 2 -sympatomimeettejä käyttää pahenemisvaiheiden yhteydessä kuten astmassa. Samoin voidaan käyttää lyhyt- tai pitkävaikutteisia sympatomimeettejä avaavana lääkityksenä säännöllisesti ja myös ilman samanaikaista steroidilääkitystä, mikäli sairauteen ei liity astmaa. Keuhkoahtaumataudissa ei β 2 -sympatomimeeteillä useinkaan saada aikaan mitattavaa merkittävän tasoista bronkodilataatiota, mutta potilaat saattavat hyötyä etenkin pitkävaikutteisista β 2 -sympatomimeettilääkityksestä sekä subjektiivisesti että objektiivisesti elämänlaadun ja toimintakyvyn parantumisena. Määrättäessä β 2 -agonisteja urheilijoille on muistettava, että suun kautta annettuina ne ovat anabolisia. Inhalaationa käytettäessä tämä vaikutus on vähäinen. Kuitenkin myös inhaloitavat β 2 -agonistit saattavat olla kiellettyjen aineiden listalla. Hoitavan lääkärin onkin tarkistettava kulloinkin voimassa oleva kiellettyjen aineiden lista β 2 - agonisteja urheilijoille määrätessään. Adrenaliini, isoprenaliini, efedriini ja pseudoefedriini Valmisteita Adrenalinum, adrenaliini (Adrenalin, EpiPen ) Salbutamolum, salbutamoli (Airomir, Atrodual, Buventol, Salbutamol, Salbuvent, Ventoline ) Terbutalinum, terbutaliini (Bricanyl ) Fenoterolum, fenoteroli (Atrovent comp, Berotec ) Salmeterolum, salmeteroli (Seretide, Serevent ) Formeterolum, formoteroli (Foradil, Oxis ) Ephedrinum, efedriini (Efedrin ) Adrenaliinia annetaan tavallisesti ruiskeina (s.c., i.m. tai i.v.) lähinnä kriisitilanteissa, kuten anafylaktisessa sokissa tai joskus erittäin vaikeassa astman pahenemisvaiheessa (ks. luku 14). Epäselektiivistä β-sympatomimeettiä isoprenaliinia (ks. luku 14) käytettiin aiemmin astman hoidossa, mutta sydänsivuvaikutuksien vuoksi sen käytöstä astman hoidossa on luovuttu. Efedriini vapauttaa noradrenaliinia hermopäätteen varastorakkuloista ja vaikuttaa siten sekä α- että β-reseptoreita stimuloivasti. α-reseptorien stimulaatio johtaa verisuonten supistumiseen ja verenpaineen kohoamiseen. β-reseptorien stimulaatio aiheuttaa sydämen lyöntitiheyden lisääntymisen, lihasvapinaa ja sileän lihaksen relaksaatiota (bronkodilataatio). Efedriini imeytyy hyvin suolistosta ja erittyy valtaosin muuttumatta virtsaan. Efedriinin isomeereistä pseudoefedriini stimuloi vain vähän keskushermostoa, vaikka sillä on efedriinin perifeeriset vaikutukset. Efedriiniä käytetään enää vähän, mm. yhdistelmänä dekstrometorfaanin kanssa yskänlääkkeenä. Pseudoefedriiniä käytetään yhdessä antihistamiinien kanssa nuhalääkkeenä. Tavallisessa astman hoidossa näillä neljällä lääkeaineella ei ole käyttöä. 488
13 30. Hengitysteiden sairauksien hoidossa käytettävät lääkeaineet Kuva Kolinergisen sileälihaksen supistumisen säätely astmassa. Eri tulehdusvälittäjäaineet ja monet ulkoiset ärsykkeet aktivoivat irritant -reseptoreita ja sensorisia C-säikeitä johtaen keskushermoston kautta kulkevan kolinergisen refleksin aktivoitumiseen. Tulehdussolut ja eri välittäjäaineet voivat vaikuttaa myös suoraan ja säädellä sileälihaksen supistumista. Antikolinergit Kolinergiset hermot ovat tärkein keuhkoputkien supistusta säätelevä neuraalinen tekijä, ja parasympaattinen hermotus säätelee jossakin määrin keuhkoputkien sileän lihaksen perustonusta terveillä. Kolinergisten hermojen vaikutuksia välittävät muskariinireseptorit (Kuva 30-5). M 1 -reseptoreita on parasympaattisten hermojen ganglioissa, joissa niiden aktivaatio lisää nikotiinireseptorien kautta tapahtuvaa neurotransmissiota. M 2 -reseptoreita on parasympaattisissa postganglionisissa hermopäätteissä, joissa niiden aktivoituminen johtaa asetyylikoliinin vapautumisen vähentymiseen. M 3 -reseptoreita on hengitysteiden sileässä lihaksessa, jossa niiden aktivoituminen johtaa sileän lihaksen supistumiseen. M 1 - ja M 3 -reseptoreita on myös mukoosan alaisissa limarauhasissa, joissa niiden aktivaatio johtaa limanerityksen lisääntymiseen. 489
14 Hengityselimistöön, verenkiertoon ja ruoansulatuskanavaan vaikuttavat lääkeaineet vaikutusmekanismi ja vaikutukset yhdisteet ja kinetiikka haittavaikutukset kliininen käyttö Valmisteita Ipratropii bromidum, ipratropiumbromidi (Atrodual, Atrovent ) Oxitropii bromidum, oksitropiumbromidi (Ventox ) Epäselektiiviset antikolinergiset lääkeaineet, kuten atropiini, ipratropiini ja oksitropiini salpaavat M 1 -, M 2 - ja M 3 -reseptoreita. Antikolinergisten lääkeaineiden tärkein vaikutus hengitysteissä on parasympaattisen, asetyylikoliinivälitteisen bronkusobstruktion laukaiseminen. Ne ovat asetyylikoliinin kilpailevia antagonisteja ja niiden aiheuttama bronkodilataatiovaste riippuu siten asetyylikoliinin pitoisuudesta. Hengitysteissä ne myös vähentävät liman eritystä. Kliinisessä käytössä olevat antikolinergit ipratropiini ja oksitropiini annostellaan jauhe- tai aerosoli-inhalaationa hengitysteihin. Niiden bronkodilatoiva vaikutus alkaa 3 5 minuutin kuluessa, on maksimissaan 1,5 2 tunnin kuluttua ja kestää 4 6 tuntia. Pitkäaikaisessakaan hoidossa ei ole havaittu merkittävää toleranssin kehittymistä. Hengitysteihin annettaessa ne eivät merkittävästi imeydy systeemiverenkiertoon, eivätkä läpäise veri-aivoestettä. Imeytyminen ruoansulatuskanavasta on vähäistä. Kehitteillä on uusia antimuskariiniyhdisteitä, mm. tiotropiini, joka on pitkävaikutteisempi kuin ipratropiini tai oksitropiini. Systeemisesti annettuina ipratropiini ja oksitropiini tuottaisivat atropiinin kaltaiset haittavaikutukset keskushermostoperäisiä vaikutuksia lukuun ottamatta. Ylähengitysteissä, lähinnä nenään annettuna, ipratropiini voi aiheuttaa limakalvojen kuivumista. Antikolinergit nostavat silmänpainetta, mutta oikein inhaloituna eivät yleensä merkittävästi. Haittavaikutukset sydän- ja verenkiertoelimistöön ja virtsateihin ovat vähäiset. Sen sijaan prejunktionaalisten M 2 -reseptorien salpautumisesta ja siten asetyylikoliinin vapautumisen lisääntymisestä johtuva paradoksaalinen keuhkoputkien supistuminen on mahdollinen, joskin harvinainen sivuvaikutus. Tyypillisesti ipratropiini- ja oksitropiinihoitoon liittyvät sivuvaikutukset, kuten suun ja nielun kuivuminen ja karheus tai inhalaation jälkeen ilmaantuva yskä, eivät vaadi hoidon keskeyttämistä. Astmassa tulehdusvälittäjäaineet ja erilaiset muut ärsykkeet aktivoivat sensorisia afferentteja hermopäätteitä (mm. irritant -reseptorit ja C-tyypin hermosäikeet), joka johtaa refleksinomaiseen efferenttien parasympaattisten hermojen kautta välittyvään keuhkoputkien supistumiseen (kuva 30-5). Antikolinergit vähentävät tätä keuhkoputkien sileän lihaksen supistumista. Koska astmassa kuitenkin on mukana useita muita keuhkoputkia supistavia tekijöitä, kuten histamiini, leukotrieenit ja prostaglandiinit, joiden aiheuttamaan keuhkoputkien supistumiseen antikolinergiset lääkeaineet eivät vaikuta, on antikolinergien teho kroonisen astman hoidossa rajallinen. β 2 -agonistit puolestaan laukaisevat keuhkoputkien supistumista sen aiheuttavasta tekijästä riippumatta. Akuutin astmakohtauksen hoidossa käytetään useimmiten antikolinergin ja β 2 -sympatomi- 490
15 30. Hengitysteiden sairauksien hoidossa käytettävät lääkeaineet meetin yhdistelmää, joka on tehokkaampi kuin kumpikaan yksinään. Keuhkoahtaumataudissa keuhkoputkien supistuksen ilmeisesti hallitseva palautuva osa on vagaalinen kolinerginen supistus. Keuhkoahtaumataudissa antikolinergit vähentävät keuhkoputkien supistusta yhtä tehokkaasti tai jopa tehokkaammin kuin β 2 -sympatomimeetit. Lisäksi antikolinergit vähentävät limaneritystä ja soveltuvat siten useimmille keuhkoahtaumatautipotilaille β 2 -agonisteja paremmin. Aikuisille ipratropiinin suositeltu hoitoannos on 40 µg x 3 6/vrk ja oksitropiinin 200 µg x 3/vrk. Teofylliini Kofeiini, teofylliini ja teobromiini ovat puriiniemäksiä, joita on vaihtelevia määriä mm. teessä, kahvissa ja kaakaossa. Teofylliini on ollut kauan merkittävä lääke astman hoidossa, ja sitä käytetään edelleen jonkin verran. Vaikutusmekanismi ja vaikutukset Kaikki metyyliksantiinit stimuloivat keskushermostoa, sydäntä ja luustolihasta, relaksoivat sileää lihasta ja parantavat virtsaneritystä. Metyyliksantiineista teofylliini relaksoi voimakkaimmin keuhkoputkien sileää lihasta. Tarkkaa vaikutusmekanismia ei tunneta, mutta mahdollisina mekanismeina on pidetty: a) adenosiinireseptorin salpausta, b) fosfodiesteraasien estoa, mikä johtaa syklisten nukleotidien, erityisesti syklisen AMP:n pitoisuuden nousuun, c) solunsisäisen vapaan kalsiumin pitoisuuden säätelyä, d) solukalvon hyperpolarisaatiota ja e) kalsiumpitoisuuden nousun lihaksen supistumista aiheuttavan vaikutuksen estymistä. Näistä adenosiinireseptorin salpaamista pidetään kliinisten vaikutusten kannalta merkittävimpänä. Teofylliini myös lisää pallealihaksen supistuvuutta, joka selittää ventilaation parantumista ja hengenahdistuksen vähenemistä erityisesti keuhkoahtaumatautipotilailla. Teofylliinillä on myös antiinflammatorista vaikutusta astmaatikon hengitysteissä, mm. eosinofiilisten granulosyyttien määrä vähenee ja lymfosyyttialaluokkien ja erilaisten sytokiinien suhteissa tapahtuu muutoksia. Teofylliinin diureettinen vaikutus muistuttaa tiatsididiureettien vaikutusta, mutta tarkka vaikutusmekanismi on epäselvä ja kliininen merkitys vähäinen. 491
16 Hengityselimistöön, verenkiertoon ja ruoansulatuskanavaan vaikuttavat lääkeaineet Yhdisteet ja kinetiikka Teofylliinistä (1,3-metyyliksantiini) on kehitetty useita suoloja ja muita johdoksia (mm. aminofylliini, teofyllamiini) sekä teofylliiniä hitaasti luovuttavia tablettimuotoja. Teofylliini annetaan suun kautta ja se imeytyy hyvin ruoansulatuskanavasta. Ruoka hidastaa imeytymistä, mutta ei vähennä sitä. Teofylliinistä sitoutuu seerumin proteiineihin noin 60 %, mutta vähemmän teofylliinipitoisuuden suurentuessa ja maksakirroosin yhteydessä. Teofylliini eliminoituu lähinnä metaboloitumalla välivaiheiden kautta 1,3-dimetyylivirtsahapoksi. Teofylliinin puoliintumisaika vaihtelee suuresti ja on lyhyempi lapsilla (n. 3,5 h) kuin aikuisilla (n. 8 9 h). Yksilöittäin puoliintumisaika voi kuitenkin vaihdella jopa nelinkertaisesti. Sydämen vajaatoiminta, maksavauriot ja eräät lääkkeet, mm. simetidiini ja erytromysiini, hidastavat teofylliinin eliminoitumista merkittävästi. Fenytoiini, barbituraatit, rifampisiini, ehkäisypillerit ja tupakointi puolestaan lisäävät teofylliinin puhdistumaa. maha keskushermosto verenkierto Haittavaikutukset Teofylliini ja vielä voimakkaammin kofeiini lisää mahahapon eritystä, ja teofylliinin tärkeimpiä haittavaikutuksia onkin mahaärsytys. Teofylliini ja kofeiini ovat keskushermostostimulantteja. Pieninä annoksina ne parantavat vireystilaa. Annoksen kasvaessa ilmaantuu liiallisen keskushermostoaktivaation oireita kuten hermostuneisuutta, tuskaisuutta, levottomuutta, unettomuutta, tärinää ja tuntoaistimusten voimistumista. Vielä suuremmat annokset johtavat paikallisiin tai yleistyneisiin kouristuksiin. Teofylliinipitoisuuden ollessa hoitoalueella saattaa ilmaantua pahoinvointia ja oksentelua, joka ainakin osittain lienee keskushermostovälitteistä. Teofylliini lisää sydämen supistusvoimaa ja joskus myös lyöntitiheyttä. Näistä johtuen suoneen annetun teofylliini-infuusion jälkeen nähdään usein selvä nousu sydämen minuuttitilavuudessa. Teofylliini laajentaa verisuonia, joka johtaa verenkierron vastuksen vähenemiseen ja useimpien elimien verenkierto paranee. Kuitenkaan verenpaine ei yleensä merkittävästi muutu. Aivoverenkierto voi kuitenkin heikentyä perifeeristen kudosten verenkierron lisääntyessä ( blood steal ). Suurempina pitoisuuksina sekä kofeiini että teofylliini aiheuttavat takykardian ja mahdollisesti muita rytmihäiriöitä. Jos laskimoon ruiskutettaessa suositeltu ruiskutusnopeus ylitetään, voi seurauksena olla merkittäviä toksisia keskushermoston tai sydän- ja verenkiertoperäisiä oireita. 492
17 30. Hengitysteiden sairauksien hoidossa käytettävät lääkeaineet Kliininen käyttö Teofylliiniä käytetään edelleen sekä astman että keuhkoahtaumataudin hoidossa, joskin uudemmat astmalääkkeet, kuten inhaloitavat steroidit ja pitkävaikutteiset sympatomimeetit, ovat merkittävästi vähentäneet sen käyttöä. Sitä käytetään useimmiten lisälääkityksenä keskivaikeassa tai vaikeassa astmassa ja ainoana astmalääkkeenä ainoastaan erityistilanteissa. Suurehkojen teofylliiniannosten toksisuuden takia seerumin lääkeainepitoisuuksia on syytä seurata. Terapeuttiseksi seerumin teofylliinipitoisuudeksi on perinteisesti katsottu mg/l. Teofylliinillä ei ole selvää turvamarginaalia terapeuttisten ja toksisten pitoisuuksien välissä. Tablettihoidossa tasaiseen hoitoalueen pitoisuuteen seerumissa päästään parhaiten käyttämällä teofylliiniä hitaasti luovuttavia depot-valmisteita annettuna 1 2 kertaa päivässä. Äskettäin on saatu viitettä siitä että pienten teofylliiniannosten käyttäminen (seerumin teofylliinipitoisuus 5 10 mg/l) saattaa lisätä merkittävästi inhaloitavan steroidilääkityksen tehoa astman hoidossa ja sallia steroidiannoksen pienentämisen. Valmisteita Teophyllinum, teofylliini (Euphyllin, Nuelin, Retafyllin, Theo-Dur, Theofol, Theophyllaminum ) Aminophyllinum, aminofylliini (Aminocont ) Teofylliiniä voidaan käyttää lisälääkkeenä akuutin astmakohtauksen hoidossa suoneen annettuna ( astmatippa ). Leukotrieenireseptorien salpaajat Kun immuunikompleksit tai antigeenit aktivoivat tulehdus- tai kudossolun, fosfolipaasi A 2 -entsyymi vapauttaa solun tumakalvoista arakidonihappoa. Syklo-oksigenaasientsyymi (COX) metaboloi sen edelleen prostanoideiksi tai 5-lipoksigenaasientsyymi (5-LO) leukotrieeneiksi (ks. luku 19). Aktivoituessaan 5-LO siirtyy tumakalvolle, johon se ankkuroituu kompleksina 5-lipoksigenaasientsyymiä aktivoivan proteiinin (FLAP) kanssa. Tämän jälkeen aktiivinen 5-LO metaboloi arakidonihapon leukotrieeni A 4 :ksi (LTA 4 ). LTA 4 muuttuu edelleen solun ulkoiseen tilaan vapautuviksi leukotrieeneiksi B 4 tai C 4. Peptidaasit metaboloivat LTC 4 :n muiksi kysteinyylileukotrieeneiksi (LTD 4 ja LTE 4 ). Leukotrieenejä C 4, D 4 ja E 4 kutsutaan kysteinyylileukotrieeneiksi niiden sisältämän kysteinyyliryhmän vuoksi. Niitä tuottavat hengitysteissä pääasiassa eosinofiiliset granulosyytit, syöttösolut ja makrofagit. Kysteinyylileukotrieenit supistavat hengitysteiden sileää lihasta noin tuhat kertaa voimakkaammin kuin histamiini tai metakoliini. Kysteinyylileukotrieenien vaikutukset hengitysteiden sileään lihakseen välittyvät pääosin kysteinyylileukotrieenireseptorin 1 (CysLT 1 ) kautta, kun taas tyypin 2 reseptori ilmeisesti välittää kysteinyylileukotrieenien aiheuttamaa verisuonten supistumista. 493
18 Hengityselimistöön, verenkiertoon ja ruoansulatuskanavaan vaikuttavat lääkeaineet Kuva Kysteinyylileukotrieenien vaikutuksia keuhkoissa. Montelukasti ja tsafirlukasti, jotka toimivat CYSLT1-reseptorien salpaajina, estävät näitä reaktioita. Kysteinyylileukotrieenit eivät pelkästään supista hengitysteiden sileää lihasta, vaan ne aiheuttavat eosinofiilien kertymistä ja aktivoitumista keuhkokudoksessa (kuva 30-6). Eläinkokeiden perusteella on myös esitetty, että kysteinyylileukotrieenit lisäisivät hengitysteiden sileän lihaksen solujen jakautumista, lisäisivät liman tuotantoa, heikentäisivät värekarvatoimintaa ja huonontaisivat siten liman kulkeutumista. Koe-eläintutkimuksissa kysteinyylileukotrieenien on havaittu myös herkistävän C-tyypin hermosäikeitä, lisäävän takykiniinien vapautumista ja lisäävän verisuonien läpäisevyyttä (kuva 30-6). Yhdisteet ja kinetiikka montelukasti tsafirlukasti metabolia interaktiot Käytössä on kaksi selektiivistä CysLT 1 -reseptorin salpaajaa montelukasti ja tsafirlukasti. Molempia annetaan suun kautta. Ne imeytyvät hyvin, ja huippupitoisuus plasmassa saavutetaan noin kolmessa tunnissa. Ruoka vähentää tsafirlukastin imeytymistä noin 40 %. Tsafirlukastia annetaan suositusten mukaan kahdesti ja montelukastia kerran vuorokaudessa. Montelukastin puoliintumisaika on lyhyempi (n. 5 h) kuin tsafirlukastin (n. 10 h). Sekä montelukasti että tsafirlukasti metaboloituvat maksassa useiksi johdoksiksi ja ne erittyvät pääosin ulosteisiin. Tsafirlukastin on raportoitu hidastavan varfariinin puhdistumaa ja pidentävän protrombiiniaikaa, mahdollisesti sytokromi P450:n CYP2C9-isoentsyymin kautta tapahtuvan metabolian vuoksi. Samanaikainen teofylliinin ja erytromysiinin käyttö pienentävät tsafirlukastin plasmapitoisuuksia %, kun taas asetyylisalisyylihappo 494
19 30. Hengitysteiden sairauksien hoidossa käytettävät lääkeaineet lisää sitä noin 45 %. Tsafirlukasti ei vaikuta teofylliinin pitoisuuksiin. Montelukastin pitoisuudet plasmassa ovat n. 40 % pienemmät potilailla, joilla on samanaikainen fenobarbitaalihoito. Tämän vuoksi entsyymi-induktorien (fenytoiini, rifampisiini, fenobarbitaali) käyttäjien montelukastin annostelussa tulee noudattaa huolellisuutta. Haittavaikutukset Montelukastin ja tsafirlukastin tyypillisiä sivuvaikutuksia ovat päänsärky ja nielutulehdus, joita lumevalmisteen käyttäjillä esiintyy kuitenkin lähes yhtä usein. Sekä montelukastin että tsafirlukastin käytön yhteydessä on raportoitu muutamia tapauksia harvinaista eosinofiilista vaskuliittia, Churg-Straussin oireyhtymää. Nämä tapaukset ilmaantuivat vaikeata astmaa sairastaville potilaille, joilta suun kautta annettu kortikosteroidihoito lopetettiin CysLT 1 -salpaajan käytön yhteydessä. Kyseessä saattaa kuitenkin olla väärin astmaksi diagnosoitu Churg-Straussin oireyhtymä, joka kortisonilääkityksen loputtua aktivoitui. Kliininen käyttö Tällä hetkellä CysLT 1 -reseptorien salpaajien tärkein käyttöaihe ovat keskivaikeaa tai vaikeaa kroonista astmaa sairastavat potilaat, joille inhaloitava steroidilääkitys ei riitä ja lisälääkitys on tarpeen. Asetyylisalisyylihappo (ASA) ja muut tulehduskipulääkkeet vähentävät arakidonihaposta syklo-oksigenaasiteitse syntyvien prostanoidien tuotantoa. ASA-herkillä astmaatikoilla leukotrieenien tuotanto lisääntyy ASA-altistuksen yhteydessä. Tämän arvellaan johtuvan arakidonihapon metabolian siirtymisestä 5-lipoksigenaasitielle. Siten asetyylisalisyylihapolle yliherkät astmapotilaat saattavat hyötyä CysLT 1 -reseptorinsalpaajalääkityksestä. Kliinisissä tutkimuksissa leukotrieenireseptorien salpaajat ovat olleet melko tehokkaita myös rasitusastman hoidossa. Tätä kirjoitettaessa ei vallitse yksimielisyyttä siitä, Valmisteita Montelukastum, montelukasti (Singulair ) Zafirlukastum, tsafirlukasti (Accolate ) 495
20 Hengityselimistöön, verenkiertoon ja ruoansulatuskanavaan vaikuttavat lääkeaineet kenelle ja milloin CysLT 1 -reseptorin salpaajia tulisi käyttää. CysLT 1 -reseptorin salpaaja ei kuitenkaan ole riittävä akuutin astmakohtauksen hoito. Vaikutusmekanismi huomioon ottaen ei myöskään ole odotettavissa, että CysLT 1 - reseptorin salpaajista olisi merkittävää hyötyä keuhkoahtaumataudin hoidossa. Inhalaatiolääkkeiden annostelu partikkelikoko aerosolit jauheinhalaattorit sumuttimet Lääkkeiden inhaloimisella keuhkoihin on useita selviä etuja muihin antomuotoihin nähden keuhkosairauksien hoidossa. Lääkeaine levitetään suoraan kohdekudoksen pinnalle (bronkusepiteeli), lääkeainepartikkelit leviävät laajalle alueelle ja pintakontakti kohdekudoksen kanssa tarjoaa edulliset olosuhteet lääkeaineen diffundoitumiselle kudokseen. Myös annos voidaan pitää pienenä ja siten systeemiset haittavaikutukset ovat selvästi vähäisemmät ja lääkeannoksen vaikutus alkaa nopeasti ja kestää melko pitkään. Inhalaatioiden onnistuminen edellyttää inhalaatiotekniikan toimimista ja sopivankokoisia lääkeainepartikkeleita. Aerosolimuotoisen lääkeaineen hiukkasten optimaalinen koko suotuisan keuhkodeposition kannalta on 2 5 µm. Sitä suuremmat hiukkaset jäävät yleensä ylähengitysteihin ja pienemmät pysyvät sumuna ilmassa ja hengitetään takaisin ulos. Inhalaatiohoidossa käytettävät vaihtoehdot ovat inhalaatioaerosolit annettuina joko suoraan tai tilajatkeen kautta, jauheinhalaattorit ja lääkeaineen nebulisointi. Useimmista inhalaatioaerosoleista keuhkoihin kulkeutuu vain noin 5 15 % lääkeaineesta ja nieluun ja ylähengitysteihin jää noin 80 % lääkeaineesta (kuva 30-3). Tämänkin tasoisen keuhkodeposition saavuttaminen vaatii potilaalta hyvää koordinaatiota sisäänhengityksen ja lääkesumuttinen laukaisemisen välillä. Käyttämällä joko muovista tai metallista tilajatketta voidaan lääkeaine annostella tilajatkeeseen, josta se voidaan yhdellä tai useammalla hengenvedolla inhaloida keuhkoihin tarvitsematta sisäänhengityksen ja lääkesumuttimen laukaisemisen tarkkaa koordinaatiota. Tilajatkeen avulla inhaloiden lääkeaineen keuhkodepositio on useimmiten %. Inhalaatioaerosolien käyttö on vähentynyt ja suuntaus jatkuu, koska ponneaineena käytetyt kloorifluorihiilivedyt (CFC) heikentävät ilmakehän otsonikerrosta ja Euroopan Yhteisöjen (EU) komissio on päättänyt niistä luopumisesta asteittain vuoteen 2002 mennessä. Korvaavana ponneaineena on käyttöön tullut vetyfluorihiilivetyjä (HFC), joista eräillä, laiteuudistusten ohella, on kyetty myös merkitsevästi parantamaan lääkeaineen keuhkodepositiota jopa tasolle %. Toinen nopeasti kehittyvä ja yleistyvä vaihtoehto inhalaatiolääkitykseen ovat jauheinhalaattorit. Saatavilla on useita erilaisia jauheinhalaattoreita, joissa lääkeaine on mikrokiteinä joko pakattuina yksittäisiin annoksiin tai suuremmassa lääkeainesäiliössä. Kun jauheinhalaattori aktivoidaan, yksittäispakatun lääkeannoksen kuori rikkoontuu tai säiliöstä vapautuu tunnettu määrä lääkeainetta virtauskanavaan. Sisäänhengityksen mukana lääkeainepartikkelit lähtevät liikkeelle ja kulkeutuvat keuhkoihin. Sisäänhengityksen voimakkuus vaikuttaa lääkeaineen liikkeelle lähtemiseen ja keuhkodepositioon, joka vaihtelee laitteen ja potilaan mukaan välillä 10 30( 40) %. Jauheinhalaattorin etuna inhalaatioaerosoliin verrattuna on yksinkertaisempi käyttö siten, että tarvetta sisäänhengityksen ja lääkeannostelimen aktivoimisen tarkkaan koordinaatioon ei ole. Nebulisaatiolla tarkoitetaan nestemäisen lääkeaineen saattamista aerosolimuotoon joko käyttäen paineilmaa tai ultraääntä. Syntynyt lääkeaerosoli ohjataan sisäänhengitysilman sekaan. Yhdellä sisäänhengityksellä inhaloitu lääkeannos on pieni ja yleensä nebulisaattorista lääkeannosta inhaloidaan toistuvasti 5 10 minuutin ajan. Nebulisaattorit ovat suosittuja lähinnä astman ja keuhkoahtaumataudin akuuttihoidossa. Potilaalle lääkeannoksen inhalointi on helppoa ja onnistuu pienelläkin sisäänhengitysvirtauksella. Keuhkodepositio on yleensä noin %, suurin osa lääkeaineesta jää laitteeseen tai palaa ulkoilmaan uloshengityksen mukana. Toistaiseksi laitteiden monimutkaisuus ja kalleus on rajoittanut niiden yleistymistä kotikäytössä. 496
HENGITYS- ELIMISTÖÖN VAIKUTTAVAT LÄÄKEAINEET
HENGITYS- ELIMISTÖÖN VAIKUTTAVAT LÄÄKEAINEET AHTAUTTAVAT = OBSTRUKTIIVISET KEUHKOSAIRAUDET - Yleisiä Suomessa ja muissa teollisuusmaissa - Korjautuva hengitysteiden ahtauma = astma - Korjautumaton hengitysteiden
LIITE III VIITEJÄSENVALTION MUUTETTU VALMISTEYHTEENVETO Huomioitavaa: Oheinen valmisteyhteenveto oli salmeteroli/flutikasonipropionaattia sisältäviä lääkkeitä käsittelevän 7(5) artiklan mukaista tutkimuspyyntöä
VALMISTEYHTEENVETO. Yksi annos sisältää 100, 250 tai 500 mikrogrammaa flutikasonipropionaattia.
VALMISTEYHTEENVETO 1. LÄÄKEVALMISTEEN NIMI Flixotide Diskus 100 mikrog/annos inhalaatiojauhe, annosteltu Flixotide Diskus 250 mikrog/annos inhalaatiojauhe, annosteltu Flixotide Diskus 500 mikrog/annos
VALMISTEYHTEENVETO. Yksi annos sisältää 50, 125 tai 250 mikrogrammaa flutikasonipropionaattia.
VALMISTEYHTEENVETO 1. LÄÄKEVALMISTEEN NIMI Flixotide Evohaler 50 mikrog/annos inhalaatiosumute, suspensio Flixotide Evohaler 125 mikrog/annos inhalaatiosumute, suspensio Flixotide Evohaler 250 mikrog/annos
VALMISTEYHTEENVETO. 4.5 Yhteisvaikutukset muiden lääkevalmisteiden kanssa sekä muut yhteisvaikutukset
VALMISTEYHTEENVETO 1. LÄÄKEVALMISTEEN NIMI Tilade freoniton 2 mg/annos inhalaatiosumute, suspensio 2. VAIKUTTAVAT AINEET JA NIIDEN MÄÄRÄT Nedokromiilinatrium 2 mg/annos Täydellinen apuaineluettelo, ks.
LIITE I VALMISTEYHTEENVETO 1 1. LÄÄKEVALMISTEEN NIMI Budesonide/Formoterol Teva 160 mikrogrammaa / 4,5 mikrogrammaa, inhalaatiojauhe. 2. VAIKUTTAVAT AINEET JA NIIDEN MÄÄRÄT Jokainen inhaloitu annos (Spiromax-suukappaleen
VALMISTEYHTEENVETO. 4 mg purutabletti: Yksi purutabletti sisältää montelukastinatriumia, joka vastaa 4 mg montelukastia.
VALMISTEYHTEENVETO 1. LÄÄKEVALMISTEEN NIMI Montelukast STADA 4 mg, purutabletit Montelukast STADA 5 mg, purutabletit Montelukast STADA 10 mg, kalvopäällysteiset tabletit 2. VAIKUTTAVAT AINEET JA NIIDEN
VALMISTEYHTEENVETO. Suositeltu annos on 2 suihketta 4 kertaa vuorokaudessa sekä aikuisille että lapsille.
VALMISTEYHTEENVETO 1. LÄÄKEVALMISTEEN NIMI Lomudal freoniton 5 mg/annos inhalaatiosumute, suspensio 2. VAIKUTTAVAT AINEET JA NIIDEN MÄÄRÄT Natriumkromoglikaatti 5,0 mg/annos Apuaineet: Täydellinen apuaineluettelo,
VALMISTEYHTEENVETO 1. LÄÄKEVALMISTEEN NIMI. SINGULAIR 4 mg rakeet 2. VAIKUTTAVAT AINEET JA NIIDEN MÄÄRÄT
VALMISTEYHTEENVETO 1. LÄÄKEVALMISTEEN NIMI SINGULAIR 4 mg rakeet 2. VAIKUTTAVAT AINEET JA NIIDEN MÄÄRÄT Yksi annospussi rakeita sisältää montelukastinatriumia, joka vastaa 4 mg montelukastia. Täydellinen
LIITE I VALMISTEYHTEENVETO 1 1. LÄÄKEVALMISTEEN NIMI Symbicort Turbuhaler mite inhalaatiojauhe 2. VAIKUTTAVAT AINEET JA NIIDEN MÄÄRÄT Jokainen inhaloitava annos (potilaan saama annos) sisältää 80 mikrogrammaa
LIITE I VALMISTEYHTEENVETO 1 1. LÄÄKEVALMISTEEN NIMI BiResp Spiromax 160 mikrogrammaa / 4,5 mikrogrammaa, inhalaatiojauhe. 2. VAIKUTTAVAT AINEET JA NIIDEN MÄÄRÄT Jokainen inhaloitu annos (Spiromax-suukappaleen
VALMISTEYHTEENVETO. Vaaleanpunainen, pyöreä, kaksoiskupera, halkaisija 9,5 mm, toinen puoli on tasainen ja toisella puolella on merkintä 275.
VALMISTEYHTEENVETO 1. LÄÄKEVALMISTEEN NIMI AIRATHON 5 mg purutabletti 2. VAIKUTTAVAT AINEET JA NIIDEN MÄÄRÄT Yksi purutabletti sisältää montelukastinatriumia, joka vastaa 5 mg montelukastia. Apuaine: Aspartaami
VALMISTEYHTEENVETO. Apuaine, jonka vaikutus tunnetaan: Laktoosimonohydraatti 491 mikrogrammaa/annos.
1. LÄÄKEVALMISTEEN NIMI Symbicort Turbuhaler forte inhalaatiojauhe VALMISTEYHTEENVETO 2. VAIKUTTAVAT AINEET JA NIIDEN MÄÄRÄT Jokainen inhaloitava annos (potilaan saama annos) sisältää 320 mikrogrammaa
VALMISTEYHTEENVETO. Mitattu annos ja potilaan saama annos sisältävät saman määrän vaikuttavaa ainetta.
1. LÄÄKEVALMISTEEN NIMI VALMISTEYHTEENVETO Budesonid Easyhaler 100 mikrog/annos inhalaatiojauhe. 2. VAIKUTTAVAT AINEET JA NIIDEN MÄÄRÄT Yksi mitattu annos sisältää 100 mikrogrammaa budesonidia. Mitattu
Yksi kalvopäällysteinen tabletti sisältää montelukastinatriumia, joka vastaa 10 mg montelukastia.
1. LÄÄKEVALMISTEEN NIMI Montelukast Sandoz 10 mg tabletti, kalvopäällysteinen 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää montelukastinatriumia, joka vastaa 10 mg montelukastia.
VALMISTEYHTEENVETO. Yksi mitattu annos sisältää 200 mikrog beklometasonidipropionaattia, josta potilaan saama annos on 180 mikrog.
VALMISTEYHTEENVETO 1. LÄÄKEVALMISTEEN NIMI Beclomet Easyhaler 200 mikrog/annos inhalaatiojauhe 2. VAIKUTTAVAT AINEET JA NIIDEN MÄÄRÄT Yksi mitattu annos sisältää 200 mikrog beklometasonidipropionaattia,